**PROIECTUL DECIZIE ETAPEI DE ÎNCADRARE**

Nr. 4657 din 26.09.2017

Ca urmare a solicitării de emitere a acordului de mediu adresate de Tulica Corina Hrisi, cu domiciliul în București, str. Gheorghel Paraschiva, sectorul 5, nr. 16, înregistrată la A.P.M. Giurgiu cu nr. 4657 din 07.06.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 25.09.2017, că proiectul **„**Hală producție bricheți”, propus a se realiza în satul Făcău, com. Bulbucata, NC 30740 și NC 30741, jud. Giurgiu, nu se supune evaluării impactului asupra mediului şi nu se supune evaluării adecvate.

**Justificarea prezentei decizii:**

**I**. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2 punctul 10a);

1. **Caracteristicile proiectului**

a) Prin proiect se propune construirea unei hale cu suprafața de 240 mp, pe un teren cu suprafața de 9876 mp, în care va funcționa o linie de producție de brichetare și peletizare, pe un teren proprietatea beneficiarului.

Hala va avea structura metalică realizată din europrofile, cu închideri verticale din panouri termoizolante și tâmplărie PVC cu geam termopan. Fundațiile vor fi din beton armat tip cuzinet, iar acoperișul va fi metalic cu învelitoare din panouri termoizolante. La interior, compartimentările dictate de soluția tehnologică vor fi realizate din panouri sandwich din tablă cu spumă poliuretanică.

Din punct de vedere funcțional, hala va cuprinde spațiu depozitare produs finit, spațiu flux tehnologic, birou, vestiar, centrala termica si grup sanitar.

Materia prima utilizată va consta din baloți de paie, rapiță și resturi vegetale.

Energia utilizată în procesul tehnologic va fi cea electric.

Linia de brichetare cuprinde:

- presa de brichetat

- dispozitiv de preluare brichete

- transportor siloz maşină brichetat

- siloz container pentru biomasă uscată

- tocător baloţi

- masă de alimentare

- moară

**Maşina de brichetat** cu piston cu excentric bt-60

* Maşina de brichetat BT-60 este utilizată la producerea de combustibil solid sub formă

de brichete presate cu diametrul 60 mm şi lungime variabilă de 25-200 mm.

În procesul de presare nu se foloseşte liant. Materia primă procesată este biomasa de rumeguş, rapiţă sau paie. Datorită tehnologiei de presare, aceste materiale devin o sursă valoroasă de combustibil. În plus, acest combustibil este unul ecologic şi poate fi folosit în orice tip de dispozitiv de ardere.

Date tehnice:

- productivitate: pentru rumeguş - 500 - 750 kg/h, pentru paie - 350 - 500 kg/h

- umiditate acceptata rumeguş: - 8 – 12 – 14 %, umiditate acceptată paie: - 16 – 19 – 22 %

- gradul de presare (materie primă/brichete vol.) - 8-10

- diametru brichete - Ø 60

- greutate totală a maşinii - 2400 kg

- dimensiunile maşinii (L x l x h) [mm] - 2800 x 900 x 1200

Parametrii produsului finit – brichete - rumeguş paie

- Putere calorică 18000-20000 kJ/kg 13000-15000kJ/kg

- Cenuşă 3% 7,4 - 7,8 %

- Clor 0,02 - 0,03 % 0,04 - 0,045 %

- Sulf 0% 0,246 - 0,276 %

Descrierea maşinilor

Presa brichetat BT-60

- motor principal 18,5 kW

- şurub - putere motor 5,5 kW

- control cu invertor

2. **Dispozitiv preluare brichete** cu lungime 6 m

3. **Transportor siloz-maşină brichetat**, de lungime 3 m, cu reductor cu melc, motor 1,5 kW, controlat cu invertor

4. **Siloz** – container pentru biomasă uscată, capacitate 2,00 mc-acţionat cu reductor cu melc, putere motor 3 kW

5. Tomahawk – **tocător** stabil pentru baloţi cu motor electric, pentru mărunţirea paielor şi fânului, cu o producţie de paie mărunţite până la 1200 kg/h, la o lungime a paielor: de la 1la 8 cm, un consum optim de energie, manevrare simplă şi uşoară, silenţioasă.

Tocătorul cu motor electric este proiectat pentru aplicaţii de producţie şi energie la

scară industrială, datorită capacităţii de producţie ridicată şi bornelor electrice de acces.

TOMASSER funcţionează perfect cu o masă de încărcare a baloţilor (masă încărcare baloţi).

tocător TOMAHAWK tip RB505M:

* materie primă paie, fân
* tipul materialului baloţi rotunzi Ø 1.50 m
* baloţi dreptunghiulari 2.00x1.30x1.20 m
* baloţi dreptunghiulari 2.50x1.30x1.20 m
* umiditate până la 20%
* încărcare mecanică
* productivitate (fără masă încărcare baloţi) până la 900 kg/h
* productivitate (cu masă încărcare baloţi) până la 1200 kg/h
* lungimea paielor 1 - 8 cm
* putere 25 kW
* consum de energie pe oră în funcţie de eficienţă
* alimentare 3 x 380V, 50Hz
* dimensiuni L x l x H 3.10 x 3.0 x 2.38 m
* diametrul intern al tocătorului Ø 1.83m
* greutate 740 kg
* condiţii ambientale cameră acoperită cu ventilaţie normal
* temperatură ambientală +5 / +30 °C

- modalitate de operare 1 persoană

6. **Masa de încărcare** continuă a baloţilor

Masa de încărcare asigură o administrare uşoară a procesului de producţie. Poate susţine până la 3 baloţi. Se realizează o creştere a productivităţii şi simplificarea procesului de mărunţire a paielor, deoarece oprirea aparatului pentru încărcarea acestuia cu baloţi nu mai 4 este necesară. Mai mult decât atât, datorită mesei, personalul este ţinut la distanţă de butoi, făcând munca mai sigură.

Masa de încărcare se porneşte electric.

Date tehnice - masă de încărcare: tip SP4

- materie primă: paie, fân

- tipul materialului: baloţi rotunzi Ø 1.20 to 1.50 m

baloţi dreptunghiulari 2.50 x1.30x1.20 m

- umiditate: până la 35%

- încărcare: mecanică

- putere : 1.5 kW

- consum de energie pe oră: în funcţie de eficienţă

- alimentare: 3 x 380V, 50Hz

- dimensiuni L x l x H : 4.00 x 3.0 x 1.72 m

- greutate: 390 kg

- temperatura ambientală: +5 /+30 °C

- modalitate de operare: 1 persoană

Specificaţii tehnice: Moara de 10 KW

- productivitate între 1000 ÷ 1500 kg / h

- materiale uscate şi materiale vegetale tocate (aşchii de lemn, rumeguş, pleavă, paie, hârtie,

cereale)

- mărimea tocăturii 6 - 25 mm

- număr de lamele 27 - 54 bucăţi

- viteză de tăiere 80 - 110 m/s

- puterea motorului principal de 10 kW

- transport pneumatic

- mărimea ferestrei de încărcare: diametru 250 mm, putere 25 kW

- dimensiuni - lungime 1800 mm

- lăţime 1100 mm

- înălţime 1000 mm

- greutate 600 kg

**Tocător pentru paie**

Aceste utilaje sunt destinate mărunţirii resturilor lemnoase sau vegetale, a deşeurilor din materiale plastice sau a celor de aluminiu (doze pentru băuturi).

Tocătoarele T 200 şi T 500 pot fi folosite ca utilaje independente, pentru tocarea deşeurilor lemnoase rezultate din activităţi ca producerea cherestelei sau a mobilei, în scopul reducerii dimensiunilor deşeurilor. Motorul puternic şi calitatea deosebită a sistemului de tăiere permite mărunţirea lemnului de orice esenţă, a cartoanelor şi a deşeurilor de masă plastic sau aluminiu.

Integrate în liniile de brichetare a rumeguşului aceste utilaje asigură materia primă pentru maşinile de brichetare.

**Alimentarea cu apă** se va face prin racordarea la sistemul existent în zonă, iar evacuarea apelor menajere la un bazin vidanjabil nou proiectat.

b) proiectul urmează să producă material combustibil;

c) proiectul presupune utilizarea resturilor vegetale;

d) evacuarea deşeurilor se va face prin colectare selectivă în pubele, depozitare temporară a acestora, apoi preluarea acestora de către operatori autorizaţi din zonă;

e) proiectul presupune emisii poluante şi zgomot în perioada de realizare a proiectului ;

f) proiectul nu presupune risc de accident.

**2. Localizarea proiectului**

2.1. terenul pe care se va amplasa proiectul, este extravilan, conform certificatul de urbanism nr. 9/16.03.2017;

2.2. în zonă nu există o abundenţă a resurselor naturale şi nu este cazul capacităţii regenerative a acestora;

2.3.capacitatea de absorbţie a mediului se concretizează prin faptul că:

-proiectul nu se află în zone umede;

-proiectul nu se află în zone costiere;

-proiectul nu se află în zone montane;

-proiectul nu se află în parcuri şi rezervaţii naturale;

-proiectul nu se află în arii în care standardele de calitate a mediului să fi fost depăşite,

-proiectul nu se află în zone de protecţie specială, ca cele desemnate de OUG nr. 57/2007, zonele prevăzute prin Legea nr. 5/2000, zone de protecţie instituite conform Legii apelor nr. 107/1996, cu modificările şi completările ulteriore şi HG nr. 930/2005;

-proiectul nu se află în peisaje cu semnificaţie istorică, culturală sau arheologică.

**3. Caracteristicile impactului potenţial**

-proiectul nu este extins ca arie geografică şi nu afectează un număr mare de persoane;

-proiectul nu are impact transfrontier;

-mărimea şi complexitatea impactului generate de proiect - nu este cazul;

-probabilitatea impactului generat de proiect – nu este cazul;

-durata, frecvenţa şi reversibilitatea impactului generate de proiect - nu este cazul.

**II.**  **Motivele care au stat la baza luării deciziei etapei de încadrare în procedura de evaluare adecvată:**

* conform deciziei etapei de evaluare iniţială nr. 4657/SAAA/15.06.2017 proiectul propus  **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor natural protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în extravilan com. Bulbucata, jud. Giurgiu.

- pe parcursul procedurii nu s-au înregistrat observaţii din partea publicului.

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **Titular proiect** | **Participări ale publicului în procedura derulată** |
| Solicitare acord de mediu | Afişare pe pagina web în data de  13.06.2017 | Ziarul „Giurgiuveanul” din 08.06.2017 şi afişare la sediul Primăriei Bulbucata, în data de 14.06.2017 | Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei. |

**Condiţiile de realizare a proiectului:**

* ***Protecţia calităţii apelor:***
* folosirea de grupuri sanitare ecologice mobile pentru organizarea de santier.

- utilajele folosite vor fi în stare bună de funcționare, cu revizia tehnică în termen, iar alimentarea cu combustibil, eventualele reparații precum și parcarea acestora în afara programului de lucru se vor face în incinta proprietății.

**– în timpul funcționării obiectivului,**

* nu se folosește apă în procesul de producție

**–** Apele uzate degajate în urma utilizării grupurilor sanitare vor fi racordate la bazinul vidanjabil si se va face prin tuburi din PVC–KG montate in canale de protecție.

- deşeurile rezultate în timpul realizării lucrărilor se vor gestiona corespunzător, evitându-se contactul acestora cu apele de suprafaţă şi cu pânza freatică.

* ***Protecţia calităţii aerului:***
* în perioada de execuţie a lucrărilor sursele de poluare pentru aer vor fi autovehiculele şi utilajele folosite, transportul şi manipularea materialelor folosite;
* se va respecta prevederile Legii nr. 104/2011 privind calitatea aerului înconjurător;
* se vor respecta prevederile STAS 12574-87 privind condițiile de calitate a aerului în zonele protejate
* ***Protecţia împotriva zgomotului şi vibraţiilor:***
* se vor folosi utilaje cât mai silențioase în vederea diminuării fonice.
* se vor respecta prevederile Ordinului 119/2014 pentru aprobarea normelor de igienă și sănătate publică privind mediul de viață al populației
* ***Protecţia solului şi subsolului:***

Surse de poluare - în perioada de realizare a investiției

* depozitarea necorespunzătoare a materialelor de construcții;
* deșeurile menajere depozitate în locuri necorespunzătoare (altele decât cele special amenajate în acest sens )
* utilajele folosite în cadrul șantierului, în condițiile reparării sau alimentării cu combustibil în alte locuri decât cele special amenajate pentru realizarea acestor operațiuni

Totodată, în cadrul organizării de șantier se vor folosi utilaje în stare bună de funcționare. Alimentarea acestora cu combustibil, staționarea în cadrul șantierului sau eventualele verificări și reparații, se vor realiza într-un spațiu special amenajat. Materialele de construcții vor fi depozitate atât pe platforme betonate, cât și în containere amplasate pe platforme betonate.

Deșeurile rezultate în timpul desfășurării lucrărilor se vor depozita în locuri corespunzătoare astfel încât să poată fi evacuate de serviciul de salubritate din zona, prin grija beneficiarului.

Deșeurile menajere vor fi colectate selectiv, pe categorii de deșeuri, depozitate în europubele și containere într-un spațiu special amenajat, de unde vor fi ridicate de către unitățile specializate în vederea evacuării de către serviciul de salubrizare, sau comercializării acestora către agenți specializați în colectarea lor.

* lucrările de săpătură vor afecta parțial solul și subsolul; la finalizarea lucrărilor se vor face nivelarea și tasarea solului;
* se va evita impurificarea solului cu produse petroliere rezultate de la utilajele și mijloacele de transport utilizate pentru executarea lucrărilor;
* se interzice depozitarea deșeurilor pe amplasamentele neautorizate;
* după finalizarea lucrărilor de execuţie, se vor lua măsuri pentru redarea în folosinţă a terenului ocupat în urma lucrărilor.
* se vor respecta prevederile Ord. 211/2011 privind regimul deşeurilor.

***Alte condiții***

Faza de realizare a obiectivului şi organizarea de şantier:

Lucrările necesare organizării de şantier :

- Se va asigura împrejmuirea obiectivului pe durata construcției și zona va fi semnalizată corespunzător.

Lucrările de organizare de șantier (barăci pentru constructori, platforme de depozitare, racorduri provizorii pentru utilități) se amplasează în incinta proprie. Principalele utilități (racord apa, electric) sunt realizate din rețelele de imediata apropiere.

Depozitarea materialelor de construcție se face pe platforme betonate.

- deşeurile menajere se vor colecta în pubele şi vor fi preluate de serviciul de salubrizare al localităţii;

- se va anunţa A.P.M. Giurgiu în cazul apariţiei unor elemente noi în timpul execuţiei lucrărilor, neprecizate în documentaţie;

- se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;

- se vor respecta prevederile STAS 10009-88 privind protecţia împotriva zgomotului şi vibraţiilor;

- supravegherea executării lucrărilor în vederea respectării proiectului de execuţie;

- anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;

- respectarea legislaţiei de mediu în vigoare;

- să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului.

Lucrări de refacere a amplasamentului:

- După finalizarea investiției, terenul afectat de lucrările ce se vor realiza va fi refăcut și adus la starea inițiala.

În vederea eliminării impactului asupra mediului în faza de execuție a lucrărilor, se

impune:

- adoptarea unor tehnologii moderne de execuție care să afecteze cât mai puțin

terenurile învecinate;

- vor fi luate toate măsurile pentru avertizare si protejare, în vederea evitării

accidentelor;

- se va avea în vedere ca apele provenite din ploi să nu stagneze pe amplasament;

- refacerea terenului, după terminarea execuției;

In caz de accidente sau calamități naturale se vor reface zonele distruse prin

înlăturarea deșeurilor produse în urma afectării sistemului constructiv al clădirii prin

intermediul firmelor abilitate si specializate în acest domeniu

- se vor lua măsuri astfel încât pe perioada de execuţie a lucrărilor să nu se producă zgomot şi disconfort care ar putea afecta vecinătăţile,

- la finalizarea proiectului se va anunţa GNM - Serviciul Comisariatului Județean Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135//2010;

- **solicitarea și obținerea autorizațíei de mediu** la începerea activității.

Prezenta decizie poate fi contestată în conformitate cu prevederile Hotărârii guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Menţiuni despre procedura de contestare administrativă şi contencios administrativ**

Conf. art. 24, 25 şi 29 din HG 445/2009 privind evaluarea impactului anumitor proiecte publice şi private asupra mediului:

(1)” Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

(2) Se poate adresa instanţei de contencios administrativ competente şi orice organizaţie neguvernamentală care îndeplineşte cerinţele prevăzute la art. 2 lit. e), considerându-se că acestea sunt vătămate într-un drept al lor sau într-un interes legitim.

(3) Actele sau omisiunile autorităţii publice competente care fac obiectul participării publicului se atacă odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

(1) Înainte de a se adresa instanţei de contencios administrativ competente, persoanele prevăzute la art. 24 au obligaţia să solicite autorităţii publice emitente a deciziei menţionate la art. 24 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

(2) Autoritatea publică emitentă are obligaţia de a răspunde la plângerea prealabilă prevăzută la alin. (1) în termen de 30 de zile de la data înregistrării acesteia la acea autoritate.

(3) Procedura de soluţionare a plângerii prealabile prevăzute la alin. (1) şi (2) este gratuită şi trebuie să fie echitabilă, rapidă şi corectă.”